Păcatele care opresc de la Sfânta împărtăşanie si canonisirea 

lor după Sfintele Canoane 

(Molitfelnicul Mare de Chişinău, ed.1820, pag.50 1-527.) 

1 . Fermecătorii sau vrăjitorii, 20 de ani să nu se împărtăşească. 

2. Cei care se duc la fermecători, 6 ani să nu se împărtăşească. 

3. Cei care dau în cărţi, care dau cu bobii, care ghicesc în cafea, care dau cu ghiocul, care descântă si cei 
care se duc la ei; cei care poartă talismane, mărtisoare, buruieni descântate sau altceva de acest fel; cei 
care pun semne la copii si la vite să nu se deoache, 6 ani să nu se împărtăsească.(Canonul 61 Trulan.) 

4. Cine cheamă vrăjitori sau fermecători pentru a face rău altora, ca un ucigaş se socoteşte si 20 de ani să 
nu se împărtăsească.(Canonul 72 al Sfântului Vasile cel Mare. 68.) 

5. Preacurvarii (Cei căsătoriţi, desfrânând cu persoane străine căsătorite se numesc preacurvari.) , 
homosexualii (Homosexuali se numesc aceia care desfrânează anal bărbat cu bărbat sau bărbatul cu 
soţia lui desfrânând in chipul arătat mai sus.), cei care se împreună cu dobitoacele, cei ce se împreună cu 
femeile lor peste fire (împreunarea peste fire este atunci când bărbatul sau o femeie îsi fac demonica 
plăcere sarutându-se unde nu trebuie.), 15 ani să nu se împărtăşească. 

6. Curvarii (Curvie se cheamă atunci când doi necăsătoriţi sau văduvi desfrânează.), şapte ani să nu se 
împărtăşească. 

7. Cine va curvi cu sora lui de un tată si de o mamă, 20 de ani să nu se împărtăşească. 

8. Cine va curvi cu nora sau cu mama soacrei, 1 1 ani să nu se împărtăşească. 

9. Cine va curvi cu cumnata lui sau cu vara primară, 10 ani să nu se împărtăşească. 

10. Cine va curvi cu a doua vară, 9 ani să nu se împărtăşească. 

1 1 . Cine va curvi cu naşa care 1 -a botezat, 20 de ani să nu se împărtăşească. 

12. Cine va curvi cu cumătră, adică cu mama naşei care a botezat, cine va curvi cu două surori sau, femeia, 
cu doi fraţi, 1 1 ani să nu se împărtăşească. 

13. Cine va curvi cu mama vitregă si cine a desvirginat o fecioară mai mică de 12 ani, acela 12 ani să nu se 
împărtăşească. 

14. Cel ce a curvit cu femeia sa peste fire(împreunarea peste fire este atunci când bărbatul sau o femeie îsi 
fac demonica plăcere sarutându-se unde nu trebuie.), să nu se împărtăşească 15 ani; la fel si femeia se 
canoniseste dacă a fost cu voia ei; iar dacă a fost silită (adică fără voia ei), 6 ani să nu se împărtăşească. 

15. Cel ce s-a căsătorit a doua oară, 1 an să nu se împărtăşească. 

16. Cel ce s-a căsătorit a treia oară, 10 ani să nu se împărtăşească; iar de are copii si are sub 40 de ani, 5 ani 
să nu se împărtăşească. Dacă a trecut de 40 de ani si are copii, să nu i se mai îngăduie a treia căsătorie. 

17. A patra căsătorie nu este îngăduită; iar dacă cineva a încheiat-o, acea căsătorie să se desfacă si 8 ani să 
nu se împărtăşească. 

18. Dacă se va împreuna cineva înainte de cununia religioasă, 1 an să nu se împărtăşească. 

19. Dacă cineva va curvi cu mama logodnicei lui sau cu o altă rudă a ei, acea căsătorie se opreşte. 

20. Cel ce a făcut malahie (Onania), 40 de zile să mănânce hrană uscată si să facă câte o sută de mătănii pe 
zi, si cu mare căinţă în suflet hotărându-se de a nu mai greşi; se poate împărtăşi cu Sfintele Taine. Dacă 
nu îndeplineşte canonul arătat mai sus, 1 an să nu se împărtăşească. 

21. Femeia fiind în timpul periodului, adică în zilele necurătiei ei, să nu se împreune cu bărbatul si nici în 
biserică nu poate să intre, însă ia anaforă si aghiazmă, ori să sărute sfintele icoane, mai înainte de opt 
zile, adică mai înainte de a fi trecut periodul ei. Dacă femeia, după opt zile nu s-a făcut bine, atunci mai 
prelungeşte timpul până s-a făcut deplin sănătoasă. In duminici si sărbători, miercuri si vineri si în cele 
patru sfinte posturi de peste an, soţul ei si soţia să se păstreze în curăţie ( Pentru duminici si sărbători 
soţul si soţia să nu aibă împreunare de vineri orele 24 si până duminică orele 17. Cei căsătoriţi dorind să 
se împărtăşească la praznice, sărbători duminica, sau în oricare alt timp să aibă 7 zile. fără împreunare 
înainte si trei zile după împărtăşanie. Cei tineri. însă, de curând căsătoriţi, pot să se împărtăşească cu trei 
zile de curăţie mai înainte de a se împărtăşi, si o zi după aceea.). 

22. Cei care fac malahie unul cu altul sau femeie cu femeie, 80 de zile să se canonisească mâncând hrană 
uscată în toate zilele si făcând câte o sută de mătănii pe zi. De nu va împlini acest canon, 2 ani să nu se 
împărtăşească si să facă câte o sută de mătănii pe zi. 

23. Cel ce a ucis de bunăvoie, 20 de ani să nu se împărtăşească. 

24. Cel ce a ucis fără voia lui (din greşeală), 10 ani să nu se împărtăşească. 

25. Cel ce a ucis în război sau apărându-se de tâlhari, 3 ani să nu se împărtăşească. 

26. Cel ce de bunăvoia lui s-a lepădat de Hristos si revine, la sfârşitul vieţii lui să se împărtăşească. 

27. Cel ce din cauza chinurilor s-a lepădat de Hristos, 8 ani să nu se împărtăşească. 

28. Cel ce a furat si singur a spus fapta sa, după ce va înapoia cele furate, 1 an să nu se împărtăşească; iar 
dacă a fost descoperit de alţii, 2 ani să nu se împărtăşească si să înapoieze cele furate sau costul lor, dacă 
nu le mai are. 

29. Jefuitorii de morminte, 10 ani să nu se împărtăşească. 

30. Furtul de cele sfinte, fie din biserică sau din altă parte, 15 ani să nu se împărtăşească. 

31. Călcătorii de jurământ, ca si cei care au jurat strâmb, 10 ani să nu se împărtăşească. 

32. Cei ce joacă în horă, cad sub afurisenie (Afurisenie înseamnă despărţire si lepădare de la Biserica 
Ortodoxă). 

33. De se va căsători un bărbat cu o femeie evreică sau o femeie ortodoxă cu un bărbat evreu sau cu bărbat 
eretic, sau bărbatul ortodox cu femeie eretică, acea căsătorie să se desfacă; dar dacă iudeul sau ereticul 
primeşte credinţa ortodoxă, atunci căsătoria să rămână încheiată. 

34. De va muri pruncul nebotezat din neglijenta părinţilor, aceştia 3 ani să nu se împărtăşească si să facă 
câte o sută de mătănii pe zi. 

35. Femeia care si-a omorât pruncul fără să vrea, în timpul somnului, 7 ani să nu se împărtăşească. 

36. Femeile care îsi omoară pruncii în pântece, care avortează sau fac raclaj, 10 ani să nu se împărtăşească, 
iar dacă se feresc să nu facă copii, 1 an să nu se împărtăşească. 

37. Femeia care pierde pruncul fără voia ei, 1 an să nu se împărtăşească. 

38. Cel ce ocărăste sau batjocoreşte pe cineva, trei zile să se afurisească si să mănânce numai pâine cu apă. 
pentru că: "... cel ce va zice fratelui meu nebun, vinovat este de gheena focului " (Matei XIII, 12). 

39. De va avea cineva vrajbă asupra altuia si unul dintre ei moare fără ca ei să se fi împăcat, cel rămas în 
viată se opreşte de la Sfânta împărtăşanie 1 an, si timp de 40 de zile va merge la mormântul celui mort 
si-si va cere iertare cu lacrimi de durere, si va face câte 50 de mătănii pe zi. 

40. Dacă va ocărî si va batjocori cineva pe părinţii săi, cu greu canon să se canonisească, iar dacă îi va bate, 
pe unul ca acela numai arhiereul, iar la mare nevoie si preotul, poate a-1 dezlega de acel mare păcat si 
numai după ce si-a împlinit canonul ce i-a fost dat si numai după ce si părinţii lui iarăşi l-au primit si 1- 
au iertat. 

41. Părinţii care îsi neîndreptătesc copii, pe unii iubindu-i iar pe alţii defâimându-i, deşi ei sunt cu bună 
cuviinţă, si nu le impart drept zestrea ce li se cuvine, dacă nu se vor îndrepta să fie lipsiţi de Sfânta 
împărtăşanie si lepădaţi de Biserică, adică să se afurisească. 

42. Acela care ar ocărî, ar bârfi, ar necinsti sau ar bate pe vreun preot, chiar dacă ar fi preotul vinovat, unul 
ca acela va fi dat anatemei si lepădat de la Biserică ca unul ce s-a îndepărtat de Sfânta Treime si la un 
loc cu Iuda va fi partea lui si 2 ani să nu se împărtăşească, chiar de l-ar Ierta preotul, căci zice Scriptura: 
"Pe mai marele poporului tău să nu-1 vorbeşti de rău". 

43. Cel învrăjbit cu cineva, mai înainte de a se împăca, nu poate intra în biserică si nici să trimită prinos si 
să facă câte 50 de mătănii pe zi până ce se va împăca cu cel pe care 1-a supărat, cerându-si iertare cu 
toată umilinţa, iar dacă acela este vinovat si tot el nu vrea să se împace, vina rămâne asupra lui, iar 
acesta nu mai este sub canon. 

44. Dacă va mânca cineva de dulce miercurea sau vinerea precum si în Postul Pastelui, 2 ani să nu se 
împărtăşească (Fără numai cei ce au pogorământ deoarece sunt în armată, pe şantiere, în cămine etc). 

45. Dacă va intra cineva ca să se roage cu ereticii: catolicii, protestanţii, adventiştii, pocăiţii, tudoristii, 
baptiştii si alţii de acest fel, dau dacă va mânca la praznicele lor, unul ca acela să se afurisească si dacă 
nu.se va căi să se taie cu totul de la Biserica lui Hristos, ca unul ce a căzut din har. 

46. Dacă va lucra cineva în duminici sau în sărbători, să se afurisească, fără numai dacă va face aceasta fără 
voia lui. 

47. Acela care nu merge la Sfânta Liturghie trei duminici la rând, să se afurisească, fără numai dacă este 
greu bolnav, încât să nu poată ieşi din casă. 

48. Dacă a ştiut cineva despre altul că păcătuieşte si nu 1-a oprit, cu toate că putea să-1 oprească, unul ca 
acela să se canonisească, la fel cu acela care a săvârşit păcatul. 

49. Dacă cineva se împodobeşte ca să facă sminteală si se dă cu mirodenii, dacă îsi vopseşte părul, unghiile, 
fata, sprâncenele si buzele, să se afurisească (Canonul 103 Trulan). 

50. Sinucigaşului nu i se face prohodire (înmormântare cu preot) si nici în cimitir nu se îngroapă; aceasta 
însă numai dacă n-a fost inconştient (nebun) când s-a sinucis. 

5 1 . Dacă cineva ar vrea să intre în cler, dar a căzut în vreunul din păcatele prevăzute mai sus la punctele: 1 
până la 19 inclusiv, de la 23 si până la 27 inclusiv, acela nu se mai poate face preot. 



Extrase din " ÎNDRUMĂTORUL BUNULUI CREŞTIN " (ediţia 1997) - de Arhimandrit GHERONTIE 
GHENOIU 

